  Майя Бывальцева Удмуртиысь Балезино, Эгра, Кизнер но Можга ёросъёсысь школаосы 10-12 интыем ГАЗ маркаен автобусъёс сётӥзы. Соосты басьтыны коньдон элькун висъяз. Одӥгез автобус пиналъёсты Эгра ёросысь Лоза школае нуллоз. Та дырозь отын 2008-тӥ арын басьтэм техникаен ужазы. Туж шумпотӥськомы, милем выль автобус сёто шуыса. Школамы бадӟым ӧвӧл, соин уг но возьмаськы вал. 1-тӥ куарусёнысен выль автобус вить адямиез нуллоз. Автобусэн пиналъёсты ужрадъёсы, конкурсъёсы, ӵошатсконъёссы нулломы Людмила Сабурова, Лозаысь школалэн кивалтӥсезАвтобусъёс вань куронъёслы тупало, со пӧлын кышкыттэмлыкъя. Транспорт часкын 60 иськемлэсь ӝог мыныны уг быгаты, со сяна, ӧсэз лач-лач ворсамтэ ке, вырӟыны уз быгаты. Вылез пӧлысь – машинаын юрттэт ӧтён кнопка кылдӥз. Со кулэ, куке бензин быре яке машина тӥяське, яке сюрес вылын шудтэм учыре шеде ке. Зӥбиськод, герӟаськиськод диспетчерен Валерий Зязянов, Лоза школаысь водительШкола автобусъёс басьтыны таяз арын 20 миллион манет висъязы. Нырысетӥ ньыль машиналы 5 миллион 300 сюрс манет быдтӥзы. Таяз арын автобусъёс нырысьсэ элькун коньдэт чотын басьтэмын. Та нырысетӥ партиез, азьланяз эшшо басьтомы на Светлана Болотникова, Удмуртиысь дышетонъя но тодосъя министрУдмуртилэн коньдэтэз чотын таяз арын 24 интыем сизьым автобус басьтыны малпало на. Соос озьы ик ёросъёсы кошкозы.  Тегъёс: Дышетон Авто Ижкар Удмуртия пиналъёс школаос автобусъёс Дышетонъянотодосъяминистерство  